               EUROPSKA KOMISIJA
            Bruxelles, 9.8.2017.
            COM(2017) 422 final
            2017/0189(COD)
            Prijedlog
            UREDBE EUROPSKOG PARLAMENTA I VIJEĆA
            o zamjeni priloga A Uredbi (EU) 2015/848 o postupku u slučaju nesolventnosti

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Uredba (EU) 2015/848 Europskog parlamenta i Vijeća od 20. svibnja 2015. o postupku u slučaju nesolventnosti (preinaka)
                     1
                  , dalje u tekstu: „Uredba”, stupila je na snagu 26. lipnja 2015. Uredba će se početi primjenjivati 26. lipnja 2017., osim dijela koji se odnosi na sustav međusobne povezanosti nacionalnih registara nesolventnosti, a koji će se početi primjenjivati 26. lipnja 2019.

                  U Prilogu A Uredbi (EU) 2015/848 navode se postupci u slučaju nesolventnosti iz članka 2. točke 4. te Uredbe.

                  U siječnju 2017. Republika Hrvatska obavijestila je Komisiju o nedavnim izmjenama nacionalnog stečajnog prava kojima se uvode nove vrste postupaka u slučaju nesolventnosti, kao što su predstečajni postupak i postupak stečaja potrošača. U skladu s tim Republika Hrvatska istodobno je zatražila izmjenu popisa navedenog u prilogu A Uredbe. U skladu s člankom 1. stavkom 1., člankom 2. točkom 4. i uvodnom izjavom 9. Uredbe nacionalni postupci smatraju se „postupcima u slučaju nesolventnosti” u kontekstu Uredbe samo ako su navedeni u njezinu Prilogu A. To se potvrđuje u uvodnoj izjavi 9. Uredbe: „Ova bi se Uredba trebala primjenjivati na postupke u slučaju nesolventnosti koji ispunjavaju u njoj određene uvjete, neovisno o tome je li dužnik fizička ili pravna osoba, trgovac ili pojedinac. Ti postupci u slučaju nesolventnosti iscrpno su navedeni u Prilogu A.... Nacionalni postupci u slučaju nesolventnosti koji nisu navedeni u Prilogu A ne bi trebali biti obuhvaćeni ovom Uredbom.”

                  Komisija je pomno proučila zahtjev Republike Hrvatske kako bi osigurala usklađenost obavijesti sa zahtjevima iz Uredbe.

                  Uredbu (EU) 2015/848 trebalo bi stoga na odgovarajući način izmijeniti.

               •Dosljednost s postojećim odredbama politike u određenom području

                  Uredba (EU) 2015/848 preinačena je verzija Uredbe Vijeća (EZ) br. 1346/2000 o postupcima u slučaju nesolventnosti. Uredbom (EU) 2015/848 stavljaju se izvan snage Uredba Vijeća (EZ) br. 1346/2000 i sve njezine izmjene. Potonja je Uredba važan instrument pravosudne suradnje u građanskim stvarima na razini EU-a.

                  Za učinkovito rješavanje prekograničnih postupaka u slučaju nesolventnosti dužnika čije je središte glavnih interesa u nekoj državi članici područje primjene preinačene Uredbe, slično trenutačno primjenjivom instrumentu, mora odražavati stvarno stanje nacionalnih zakona o nesolventnosti. Ovim se prijedlogom nastoji osigurati da se područje primjene preinačene Uredbe prilagodi stvarnom pravnom okviru država članica za nesolventnost do početka njegove primjene.

               •Dosljednost u odnosu na druge politike Unije

                  Uredbom se bitno pridonosi slobodi poslovnog nastana i slobodnom kretanju osoba.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Prijedlog se temelji na članku 81. stavku 2. točkama (a), (c) i (f) Ugovora o funkcioniranju Europske unije.

               •Supsidijarnost (za neisključivu nadležnost)

                  Uredba (EU) 2015/848 u podijeljenoj je nadležnosti Europske unije. Uredbom (EU) 2015/848 propisuju se sveobuhvatna pravila izravno primjenjiva na prekogranične postupke u slučaju nesolventnosti na koje se upućuje u prilogu A.

                  Međutim, postojećim se prijedlogom samo mijenja taj prilog kako bi se točno prenio sadržaj nacionalnih obavijesti i uskladio prilog koji sadržava popise nacionalnih postupaka o tom području. Te promjene ne utječu na obveze i pravila utvrđene u samoj Uredbi.

                  Na temelju toga, ako se materijalne odredbe Uredbe ne promjene, izmjene priloga A Uredbi ne utječu na bitna pravila te ih može provoditi samo zakonodavac Unije, a ne države članice. Stoga su izmjene tog priloga po prirodi isključiva nadležnost te ne podliježu provjeri supsidijarnosti i postupku ex-ante preispitivanja Protokola br. 2 uz Ugovore jer se načelo supsidijarnosti ne primjenjuje u toj situaciji.

               •Proporcionalnost

                  Prijedlog je u skladu s načelom proporcionalnosti iz sljedećih razloga:

                  Prijedlogom Komisije popis za Republiku Hrvatsku iz priloga A Uredbi (EU) 2015/848 zamjenjuje se novim popisom uzimajući u obzir podatke koje je ta država članica dostavila. Budući da je prilog A sastavni dio Uredbe, može se izmijeniti samo zakonodavnom izmjenom Uredbe.

                  Uredba se izravno primjenjuje u državama članicama. Objavljuje se u Službenom listu Europske unije te je stoga njezin sadržaj dostupan svim zainteresiranim stranama.

               •Odabir instrumenta

                  Predloženi instrument je uredba.

                  Druga sredstva ne bi bila primjerena zbog sljedećih razloga:

                  Prilog A Uredbi može se izmijeniti samo uredbom koja se donosi u redovnom zakonodavnom postupku na temelju pravne osnove koja se primjenjuje na prvotnu Uredbu. Komisija predlaže takvu izmjenu.

                  Republika Hrvatska obavijestila je Komisiju o izmjenama popisa navedenog u prilogu A. U skladu s tim Komisija može jedino predložiti izmjene priloga Uredbi, uz uvjet da su te izmjene u skladu sa zahtjevima iz Uredbe.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

                  Predviđene izmjene izričito su tehničke prirode. Ne sadržavaju znatnu izmjenu Uredbe. Prema smjernicama Europske komisije za bolju regulativu za takve inicijative nije potrebna procjena učinka.

                  Nadalje, u skladu s člankom 81. Ugovora o funkcioniranju Europske unije, poslije zahtjeva Republike Hrvatske da se započne nužni zakonodavni postupak, Komisija je jedino mogla ispuniti taj zahtjev, uz uvjet da su zahtjevi iz Uredbe ispunjeni. Za pripremni rad na donošenju ovog prijedloga nisu bila potrebna nova stručna znanja.

               4.UTJECAJ NA PRORAČUN

                  Prijedlog nema nikakav utjecaj na proračun.

               2017/0189 (COD)

               Prijedlog

               UREDBE EUROPSKOG PARLAMENTA I VIJEĆA

               o zamjeni priloga A Uredbi (EU) 2015/848 o postupku u slučaju nesolventnosti

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 81.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)U prilogu A Uredbi (EU) 2015/848 Europskog parlamenta i Vijeća
                  2
                navode se nazivi koji se upotrebljavaju u nacionalnom pravu država članica za postupke u slučaju nesolventnosti na koje se ta uredba primjenjuje.

               (2)Republika Hrvatska je 3. siječnja 2017. obavijestila Komisiju o nedavnim izmjenama nacionalnog stečajnog prava kojima se uvode nove vrste postupaka u slučaju nesolventnosti. Ti novi postupci u slučaju nesolventnosti u skladu su s definicijom „postupaka u slučaju insolventnosti” iz Uredbe (EU) 2015/848.

               (3)U skladu s člankom 3. i člankom 4.a stavkom 1. Protokola br. 21 o stajalištu Ujedinjene Kraljevine i Irske u vezi s područjem slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, [Ujedinjena Kraljevina i Irska izvijestile su o svojoj želi da sudjeluju u donošenju i primjeni ove Uredbe]/[ne dovodeći u pitanje članak 4. Protokola, Ujedinjena Kraljevina i Irska ne sudjeluju u donošenju ove Uredbe koja za njih nije obvezujuća niti se na njih primjenjuje].

               (4)U skladu s člancima 1. i 2. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Uredbe te ona za nju nije obvezujuća niti se na nju primjenjuje.

               (5)Prilog A Uredbi (EU) 2015/848 trebalo bi stoga na odgovarajući način izmijeniti,

               DONIJELI SU OVU UREDBU:

               Članak 1.

               Prilog A Uredbi (EU) br. 2015/848 zamjenjuje se tekstom u Prilogu ovoj Uredbi.

               Članak 2.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u državama članicama u skladu s Ugovorima.

               Sastavljeno u Bruxellesu

                  Za Europski parlament
                        Za Vijeće

                  Predsjednik/Predsjednica
                        Predsjednik/Predsjednica

                     (1)
                  SL L 141, 5.6.2015., str. 19. – 72.

                     (2)
                  Uredba (EU) 2015/848 Europskog parlamenta i Vijeća od 20. svibnja 2015. o postupku u slučaju nesolventnosti, (SL L 141, 5.6.2015, str. 19).

    ---documentbreak---

               EUROPSKA KOMISIJA
            Bruxelles,9.8.2017.
            COM(2017) 422 final
            PRILOG
            PrijedlogUREDBE EUROPSKOG PARLAMENTA I VIJEĆAo zamjeni priloga A Uredbi (EU) 2015/848 o postupku u slučaju nesolventnosti

               PRILOG

               Prijedlog

                  UREDBE EUROPSKOG PARLAMENTA I VIJEĆA

                  o zamjeni priloga A Uredbi (EU) 2015/848 o postupku u slučaju nesolventnosti

               „PRILOG A

               Postupci u slučaju nesolventnosti iz članka 2. točke 4.

               Belgique/België

               — Het faillissement/La faillite,

               — De gerechtelijke reorganisatie door een collectief akkoord/La réorganisation judiciaire par accord collectif,

               — De gerechtelijke reorganisatie door een minnelijk akkoord/La réorganisation judiciaire par accord amiable,

               — De gerechtelijke reorganisatie door overdracht onder gerechtelijk gezag/La réorganisation judiciaire par transfert sous autorité de justice,

               — De collectieve schuldenregeling/Le règlement collectif de dettes,

               — De vrijwillige vereffening/La liquidation volontaire,

               — De gerechtelijke vereffening/La liquidation judiciaire,

               — De voorlopige ontneming van beheer, bepaald in artikel 8 van de faillissementswet/Le dessaisissement provisoire, visé à l'article 8 de la loi sur les faillites,

               БЪЛГАРИЯ

               — Производство по несъстоятелност,

               ČESKÁ REPUBLIKA

               — Konkurs,

               — Reorganizace,

               — Oddlužení,

               DEUTSCHLAND

               — Das Konkursverfahren,

               — Das gerichtliche Vergleichsverfahren,

               — Das Gesamtvollstreckungsverfahren,

               — Das Insolvenzverfahren,

               EESTI

               — Pankrotimenetlus,

               — Võlgade ümberkujundamise menetlus,

               ÉIRE/IRELAND

               — Compulsory winding-up by the court,

               — Bankruptcy,

               — The administration in bankruptcy of the estate of persons dying insolvent,

               — Winding-up in bankruptcy of partnerships,

               — Creditors’ voluntary winding-up (with confirmation of a court),

               — Arrangements under the control of the court which involve the vesting of all or part of the property of the debtor in the Official Assignee for realisation and distribution,

               — Examinership,

               — Debt Relief Notice,

               — Debt Settlement Arrangement,

               — Personal Insolvency Arrangement,

               ΕΛΛΑΔΑ

               — Η πτώχευση,

               — Η ειδική εκκαθάριση εν λειτουργία,

               — Σχέδιο αναδιοργάνωσης,

               — Απλοποιημένη διαδικασία επί πτωχεύσεων μικρού αντικειμένου,

               — Διαδικασία εξυγίανσης,

               ESPAÑA

               — Concurso,

               — Procedimiento de homologación de acuerdos de refinanciación,

               — Procedimiento de acuerdos extrajudiciales de pago,

               — Procedimiento de negociación pública para la consecución de acuerdos de refinanciación colectivos, acuerdos de refinanciación homologados y propuestas anticipadas de convenio,

               FRANCE

               — Sauvegarde,

               — Sauvegarde accélérée,

               — Sauvegarde financière accélérée,

               — Redressement judiciaire,

               — Liquidation judiciaire,

               HRVATSKA

               — Stečajni postupak,

               — Predstečajni postupak,

               — Postupak stečaja potrošača,

               ITALIA

               — Fallimento,

               — Concordato preventivo,

               — Liquidazione coatta amministrativa,

               — Amministrazione straordinaria,

               — Accordi di ristrutturazione,

               — Procedure di composizione della crisi da sovraindebitamento del consumatore (accordo o piano),

               — Liquidazione dei beni,

               ΚΥΠΡΟΣ

               — Υποχρεωτική εκκαθάριση από το Δικαστήριο,

               — Εκούσια εκκαθάριση από μέλη,

               — Εκούσια εκκαθάριση από πιστωτές

               — Εκκαθάριση με την εποπτεία του Δικαστηρίου,

               — Διάταγμα παραλαβής και πτώχευσης κατόπιν Δικαστικού Διατάγματος,

               — Διαχείριση της περιουσίας προσώπων που απεβίωσαν αφερέγγυα,

               LATVIJA

               — Tiesiskās aizsardzības process,

               — Juridiskās personas maksātnespējas process,

               — Fiziskās personas maksātnespējas process,

               LIETUVA

               — Įmonės restruktūrizavimo byla,

               — Įmonės bankroto byla,

               — Įmonės bankroto procesas ne teismo tvarka,

               — Fizinio asmens bankroto procesas,

               LUXEMBOURG

               — Faillite,

               — Gestion contrôlée,

               — Concordat préventif de faillite (par abandon d'actif),

               — Régime spécial de liquidation du notariat,

               — Procédure de règlement collectif des dettes dans le cadre du surendettement,

               MAGYARORSZÁG

               — Csődeljárás,

               — Felszámolási eljárás,

               MALTA

               — Xoljiment,

               — Amministrazzjoni,

               — Stralċ volontarju mill-membri jew mill-kredituri,

               — Stralċ mill-Qorti,

               — Falliment f’każ ta’ kummerċjant,

               — Proċedura biex kumpanija tirkupra,

               NEDERLAND

               — Het faillissement,

               — De surséance van betaling,

               — De schuldsaneringsregeling natuurlijke personen,

               ÖSTERREICH

               — Das Konkursverfahren (Insolvenzverfahren),

               — Das Sanierungsverfahren ohne Eigenverwaltung (Insolvenzverfahren),

               — Das Sanierungsverfahren mit Eigenverwaltung (Insolvenzverfahren),

               — Das Schuldenregulierungsverfahren,

               — Das Abschöpfungsverfahren,

               — Das Ausgleichsverfahren,

               POLSKA

               — Upadłość,

               — Postępowanie o zatwierdzenie układu,

               — Przyspieszone postępowanie układowe,

               — Postępowanie układowe,

               — Postępowanie sanacyjne,

               PORTUGAL

               — Processo de insolvência,

               — Processo especial de revitalização,

               ROMÂNIA

               — Procedura insolvenței,

               — Reorganizarea judiciară,

               — Procedura falimentului,

               — Concordatul preventiv,

               SLOVENIJA

               — Postopek preventivnega prestrukturiranja,

               — Postopek prisilne poravnave,

               — Postopek poenostavljene prisilne poravnave,

               — Stečajni postopek: stečajni postopek nad pravno osebo, postopek osebnega stečaja in postopek stečaja zapuščine,

               SLOVENSKO

               — Konkurzné konanie,

               — Reštrukturalizačné konanie,

               — Oddlženie,

               SUOMI/FINLAND

               — Konkurssi/konkurs,

               — Yrityssaneeraus/företagssanering,

               — Yksityishenkilön velkajärjestely/skuldsanering för privatpersoner,

               SVERIGE

               — Konkurs,

               — Företagsrekonstruktion,

               — Skuldsanering,

               UNITED KINGDOM

               — Winding-up by or subject to the supervision of the court,

               — Creditors’ voluntary winding-up (with confirmation by the court),

               — Administration, including appointments made by filing prescribed documents with the court,

               — Voluntary arrangements under insolvency legislation,

               — Bankruptcy or sequestration.”


               EUROPSKA KOMISIJA
            Bruxelles, 18.7.2016.
            COM(2016) 460 final
            2016/0218(COD)
            Prijedlog
            UREDBE EUROPSKOG PARLAMENTA I VIJEĆA
            o određenim postupcima za primjenu Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova*, s druge strane

               OBRAZLOŽENJE

               Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova
                  1*, s druge strane („Sporazum”) potpisan je 27. listopada 2015. te je stupio na snagu 1. travnja 2016.

               Sad treba utvrditi pravila za provedbu određenih odredaba Sporazuma kao i postupke za donošenje detaljnih pravila provedbe.

               Radi osiguranja jedinstvenih uvjeta za provedbu Sporazuma,, provedbene ovlasti trebalo bi dodijeliti Komisiji. Te se ovlasti trebaju izvršavati u skladu s Uredbom (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije
                  2
               . S obzirom na to da su provedbeni akti sastavni dio zajedničke trgovinske politike, za njihovo donošenje u načelu bi trebalo primijeniti postupak ispitivanja.

               Ako je u Sporazumu predviđena mogućnost da se u iznimnim i kritičnim okolnostima hitno primijene mjere potrebne za rješavanje situacije, Komisija bi odmah trebala donijeti takve provedbene akte. Za mjere koje se odnose na poljoprivredne i ribarske proizvode Komisija bi u potpuno opravdanim krajnje hitnim slučajevima odmah trebala donijeti takve provedbene akte.

               Sporazumom je predviđeno da se određeni poljoprivredni proizvodi i proizvodi ribarstva podrijetlom iz Kosova mogu uvesti u Uniju po smanjenim carinskim stopama unutar granica carinskih kvota. Stoga je potrebno utvrditi odredbe kojima se uređuje upravljanje tim kvotama i njihovo preispitivanje kako bi se omogućila njihova temeljita ocjena.

               Ova Uredba sadrži provedbene mjere za Sporazum te bi se stoga trebala primjenjivati od dana stupanja na snagu Sporazuma kako bi se osigurala učinkovita primjena carinskih kvota odobrenih Sporazumom i upravljanje njima te kako bi se osigurali pravna sigurnost i jednako postupanje pri naplati carine.

               2016/0218 (COD)

               Prijedlog

               UREDBE EUROPSKOG PARLAMENTA I VIJEĆA

               o određenim postupcima za primjenu Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova
                  3*, s druge strane

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova
                  4
               *, s druge strane („Sporazum”) potpisan je 27. listopada 2015. Sporazum je stupio na snagu 1. travnja 2016.

               (2)
                  5
               Treba utvrditi pravila za provedbu određenih odredaba Sporazuma kao i postupke za donošenje detaljnih pravila provedbe.

               (3)Radi osiguranja jedinstvenih uvjeta za provedbu Sporazuma, provedbene ovlasti trebalo bi dodijeliti Komisiji. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća
                  6
               . S obzirom na to da su provedbeni akti sastavni dio zajedničke trgovinske politike, za njihovo donošenje u načelu bi trebalo primijeniti postupak ispitivanja. Ako je u Sporazumu predviđena mogućnost da se u iznimnim i kritičnim okolnostima hitno primijene mjere potrebne za rješavanje situacije, Komisija bi odmah trebala donijeti takve provedbene akte. Za mjere koje se odnose poljoprivredne i ribarske proizvode, Komisija bi u valjano opravdanim krajnje hitnim slučajevima odmah trebala donijeti takve provedbene akte.

               (4)Sporazumom je predviđeno da se određeni poljoprivredni proizvodi i proizvodi ribarstva podrijetlom iz Kosova mogu uvesti u Uniju po smanjenim carinskim stopama unutar granica carinskih kvota. Stoga je potrebno utvrditi odredbe kojima se uređuje upravljanje tim kvotama i njihovo preispitivanje kako bi se omogućila njihova temeljita ocjena.

               (5)Ako je potrebno primijeniti mjere trgovinske zaštite, trebalo bi ih donijeti u skladu s Uredbom Vijeća (EZ) br. 260/2009
                  7
               , Uredbom Vijeća (EZ) br. 1225/2009
                  8
                ili, ovisno o slučaju, Uredbom Vijeća (EZ) br. 597/2009
                  9
               .

               (6)Kada država članica Komisiji dostavi podatke o mogućoj prijevari ili uskraćivanju administrativne suradnje, primjenjuje se odgovarajuće zakonodavstvo Unije, a posebno Uredba Vijeća (EZ) br. 515/97
                  10
               .

               (7)Ova Uredba sadrži provedbene mjere za Sporazum te bi se stoga trebala primjenjivati od datuma stupanja na snagu Sporazuma.

               (8)Kako bi se osigurala učinkovita primjena carinskih kvota koje su odobrene Sporazumom i upravljanje njima te kako bi se osigurali pravna sigurnost i jednako postupanje pri naplati carine, određene odredbe ove Uredbe trebale bi se primjenjivati od dana stupanja na snagu Sporazuma,

               DONIJELI SU OVU UREDBU:

               Članak 1.

               Predmet

               Ovom se Uredbom utvrđuju pravila i postupci za donošenje detaljnih pravila za provedbu određenih odredaba Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova
                  11*, s druge strane („Sporazum”).

               Članak 2.

               Ustupci za ribu i proizvode ribarstva

               Komisija provedbenim aktima donosi detaljna pravila o provedbi članka 31. Sporazuma, koji se odnosi na carinske kvote za ribu i proizvode ribarstva. Ti se provedbeni akti donose u skladu s postupkom ispitivanja iz članka 13. stavka 3. ove Uredbe.

               Članak 3.

               Smanjenja carine

               1.Podložno stavku 2. stope povlaštene carine zaokružuju se na prvo decimalno mjesto.

               2.Povlaštena carinska stopa smatra se potpunim izuzećem ako je rezultat izračuna povlaštene carinske stope u skladu sa stavkom 1. jedan od sljedećih:

               (a)1 % ili manje u slučaju carinskih stopa ad valorem;

               (b)1 EUR ili manje po pojedinom iznosu ako je riječ o posebnim carinama.

               Članak 4.

               Tehničke prilagodbe

               Komisija provedbenim aktima donosi izmjene i tehničke prilagodbe odredbi donesenih u skladu s ovom Uredbom koje su potrebne nakon izmjena oznaka kombinirane nomenklature i pododjeljaka Integrirane carinske tarife Europskih zajednica (TARIC) ili zbog sklapanja novih ili izmijenjenih sporazuma, protokola, razmjena pisama ili drugih akata između Unije i Kosova. Ti se provedbeni akti donose u skladu s postupkom ispitivanja iz članka 13. stavka 3.

               Članak 5.

               Opća zaštitna klauzula

               Ako Unija treba poduzeti mjeru predviđenu člankom 43. Sporazuma, Komisija donosi tu mjeru provedbenim aktima. Ti se provedbeni akti donose u skladu s postupkom ispitivanja iz članka 13. stavka 3. ove Uredbe, osim ako je člankom 43. Sporazuma drukčije utvrđeno.

               Članak 6.

               Klauzula o nestašici

               Ako Unija treba poduzeti mjeru predviđenu člankom 44. Sporazuma, Komisija donosi tu mjeru provedbenim aktima. Ti se provedbeni akti donose u skladu s postupkom ispitivanja iz članka 13. stavka 3. ove Uredbe.

               Članak 7.

               Iznimne i kritične okolnosti

               Ako nastanu iznimne i kritične okolnosti u smislu članka 43. stavka 5. točke (b) i članka 44. stavka 4. Sporazuma, Komisija može poduzeti trenutačno primjenjive mjere kako je predviđeno člancima 41. i 42. Sporazuma, u skladu s postupkom iz članka 13. stavka 4. ove Uredbe.

               Članak 8.

               Zaštitna klauzula za poljoprivredne proizvode i proizvode ribarstva

               1.Neovisno o postupcima predviđenima člancima 5. i 6. ove Uredbe, ako Unija treba poduzeti mjeru predviđenu člankom 34. stavkom 2. ili člankom 43. Sporazuma u odnosu na poljoprivredne proizvode i proizvode ribarstva, Komisija na zahtjev države članice ili na vlastitu inicijativu donosi odluku o potrebnim mjerama nakon što je, prema potrebi, primijenila postupak upućivanja predviđen člankom 41. Sporazuma. Komisija donosi te mjere provedbenim aktima. Ti se provedbeni akti donose u skladu s postupkom ispitivanja iz članka 13. stavka 3. ove Uredbe.

               Iz valjano opravdanih krajnje hitnih razloga, uključujući slučaj iz stavka 2., Komisija donosi trenutačno primjenjive provedbene akte u skladu s postupkom iz članka 13. stavka 4. ove Uredbe.

               2.Ako Komisija od države članice primi zahtjev iz stavka 1., odluku o tom zahtjevu donosi:

               (a)u roku od tri radna dana od primitka ako se ne primjenjuje postupak upućivanja predviđen člankom 43. Sporazuma ili

               (b)u roku od tri dana nakon isteka roka od 30 dana iz članka 43. stavka 5. točke (a) Sporazuma ako se primjenjuje postupak upućivanja predviđen člankom 43. Sporazuma.

               Komisija obavješćuje Vijeće o mjerama o kojima je odlučila.

               Članak 9.

               Nadzor

               Za potrebe provedbe članka 34. Sporazuma uspostavlja se nadzor Unije nad uvozom robe navedene u Prilogu V. Protokolu 3. uz Sporazum. Primjenjuje se postupak utvrđen člankom 308.d Uredbe Komisije (EEZ) br. 2454/93
                  12
               .

               Članak 10.

               Damping i subvencije

               U slučaju prakse zbog koje bi Unija mogla poduzeti mjere predviđene člankom 42. stavkom 2. Sporazuma, odluka o uvođenju antidampinških i/ili kompenzacijskih mjera donosi se u skladu s odredbama utvrđenima Uredbom (EZ) br. 1225/2009 odnosno Uredbom (EZ) br. 597/2009.

               Članak 11.

               Tržišno natjecanje

               1.U slučaju prakse za koju Komisija smatra da je nespojiva s člankom 75. Sporazuma, Komisija, nakon što prouči slučaj na vlastitu inicijativu ili na zahtjev države članice, donosi odluku o poduzimanju odgovarajuće mjere predviđene člankom 75. Sporazuma.

               Mjere predviđene člankom 75. stavkom 9. Sporazuma donose se u slučajevima pružanja potpora u skladu s postupcima utvrđenima Uredbom (EZ) br. 597/2009.

               2.U slučaju prakse zbog koje bi Kosovo moglo primijeniti zaštitne mjere na Uniju na temelju članka 75. Sporazuma Komisija, nakon ispitivanja slučaja, odlučuje je li praksa u skladu s načelima određenima u Sporazumu. Prema potrebi Komisija donosi odgovarajuće odluke na temelju mjerila koja proizlaze iz primjene članaka 101., 102. i 107. Ugovora o funkcioniranju Europske unije

               Članak 12.

               Prijevara ili uskraćivanje administrativne suradnje

               1.Ako Komisija na temelju informacija koje joj pruži država članica ili prikupljenih na vlastitu inicijativu zaključi da su ispunjeni uvjeti iz članka 48. Sporazuma, ona bez nepotrebne odgode:

               (a)obavješćuje Europski parlament i Vijeće i

               (b)obavješćuje Odbor za stabilizaciju i pridruživanje o svojim zaključcima, zajedno s objektivnim informacijama na kojima se ti zaključci temelje, te započinje savjetovanje u okviru Odbora za stabilizaciju i pridruživanje.

               2.Sve obavijesti na temelju članka 48. stavka 5. Sporazuma Komisija objavljuje u Službenom listu Europske unije.

               3.Donošenjem provedbenih akata u skladu s postupkom ispitivanja iz članka 13. stavka 3. ove Uredbe Komisija može odlučiti privremeno suspendirati odgovarajući preferencijalni tretman proizvoda kako je predviđeno člankom 48. stavkom 4. Sporazuma.

               Članak 13.

               Postupak odbora

               1.Za potrebe članaka 2., 4. i 12. ove Uredbe, Komisiji pomaže Odbor za carinski zakonik, osnovan na temelju članka 285. Uredbe (EU) br. 952/2013. Taj odbor je odbor u smislu Uredbe (EU) br. 182/2011.

               2.Za potrebe članaka od 5. do 8. ove Uredbe Komisiji pomaže odbor osnovan na temelju članka 4. Uredbe (EZ) br. 260/2009. Taj odbor je odbor u smislu Uredbe (EU) br. 182/2011.

               3.Pri upućivanju na ovaj stavak primjenjuje se postupak ispitivanja u skladu s člankom 5. Uredbe (EU) br. 182/2011.

               4.Pri upućivanju na ovaj stavak primjenjuje se članak 8. stavci od 1. do 4. Uredbe (EU) br. 182/2011 u vezi s njezinim člankom 5.

               Članak 14.

               Obavješćivanje

               Komisija, koja djeluje u ime Unije, odgovorna je za obavješćivanje Vijeća za stabilizaciju i pridruživanje odnosno Odbora za stabilizaciju i pridruživanje kako se zahtijeva Sporazumom.

               Članak 15.

               Stupanje na snagu

               Ova Uredba stupa na snagu dvadesetog dana od dana objave u Službenom listu Europske unije.

               Primjenjuje se od 1. travnja 2016.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  *Ovim se nazivom ne dovode u pitanje stajališta o statusu te je on u skladu s Rezolucijom Vijeća sigurnosti UN-a 1244/1999 i Mišljenjem Međunarodnog suda pravde (ICJ) o Deklaraciji o neovisnosti Kosova.

                     (2)
                  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

                     (3)
                  *Ovim se nazivom ne dovode u pitanje stajališta o statusu te je on u skladu s Rezolucijom Vijeća sigurnosti UN-a 1244/1999 i Mišljenjem Međunarodnog suda pravde (ICJ) o Deklaraciji o neovisnosti Kosova.

                     (4)
                  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

                     (5)
                  Uredba Vijeća (EZ) br. 260/2009 od 26. veljače 2009. o zajedničkim pravilima za uvoz (SL L 84, 31.3.2009., str. 1.).

                     (6)
                  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.).

                     (7)
                  Uredba Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (SL L 188, 18.7.2009., str. 93.).

                     (8)
                  Uredba Vijeća (EZ) br. 515/97 od 13. ožujka 1997. o uzajamnoj pomoći upravnih tijela država članica i o suradnji potonjih s Komisijom radi osiguravanja pravilne primjene propisa o carinskim i poljoprivrednim pitanjima (SL L 82, 22.3.1997., str. 1.).

                     (9)
                  * Ovim se nazivom ne dovode u pitanje stajališta o statusu te je on u skladu s Rezolucijom Vijeća sigurnosti UN-a 1244/1999 i Mišljenjem Međunarodnog suda pravde (ICJ) o Deklaraciji o neovisnosti Kosova.

                     (10)
                  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).